Căldura a cuprins ţara din Asia de Sud pentru a patra zi la rînd şi este posibil să dureze încă o săptămînă, a declarat Romina Alam, consilier-şef guvernamental pentru schimbări climatice, transmite Noi.md cu referire la stirileprotv.ro.
Temperaturile ar putea urca pînă la 51 de grade Celsius în timpul zilei de sîmbătă, a anunţat directorul agenţiei pakistaneze de meteorologie, Sardar Sarfraz.
În provincia Sindh din sudul ţării, ambulanţele au transportat de urgenţă multe persoane la spitale şi la centrele temporare de asistenţă împotriva căldurii ce au fost amenajate în toate oraşele importante, a declarat un oficial local, Shah Zaman.
"Am tratat deja mii de pacienţi şi un număr încă şi mai mare urmează să sosească", a declarat Tahir Farooq, medic la un spital din oraşul Dadu, unde temperatura a atins pragul de 50 de grade Celsius.